Р Е П У Б Л И К А Б Ъ Л Г А Р И Я

М И Н И С Т Е Р С К И С Ъ В Е Т

П О С Т А Н О В Л Е Н И Е №...

от …………......... 2022 г.

М И Н И С Т Е Р С К И Я Т С Ъ В Е Т

П О С Т А Н О В И:

**Член единствен.** Приема Правилник за дейността на Съвета по националния радиочестотен спектър.

**ЗАКЛЮЧИТЕЛНА РАЗПОРЕДБА**

**Параграф единствен.** Отменя се Правилника за дейността на Съвета по националния радиочестотен спектър, приет с Постановление № 288 на Министерския съвет от 2003 г. (обн., ДВ, бр. 109 от 2003 г., изм. и доп., бр. 78 и 96 от 2005 г., бр. 63 от 2008 г., бр. 93 от 2009 г., бр. 107 от 2011 г., бр. 40 от 2015 г., бр. 27 от 2016 г. и бр. 36 от 2022 г.

**МИНИСТЪР-ПРЕДСЕДАТЕЛ:**

(Кирил Петков)

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

(Красимир Божанов)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Главен секретар на Министерството на**

**транспорта и съобщенията:**

(Иван Марков)

**Директор на дирекция „Правна” на Министерството на**

**транспорта и съобщенията:**

(Красимира Стоянова)

**ПРАВИЛНИК**

**за дейността на Съвета по националния радиочестотен спектър**

**Раздел първи**

**Общи положения**

**Чл. 1.** (1) С правилника се урежда дейността на Съвета по националния радиочестотен спектър към Министерския съвет, наричан по-нататък „Съвета“.

(2) Съветът е консултативен и координиращ орган към Министерския съвет по планиране и разпределение на радиочестотния спектър.

(3) Съветът изпълнява функциите на компетентен орган по чл. 302, ал. 1 от Закона за електронните съобщения.

(4) Съветът организира и осъществява дейността си в изпълнение на чл. 9 – 14 от Закона за електронните съобщения.

**Раздел втори**

**Основни функции и дейности**

**Чл. 2.** (1) Съветът изготвя проект на държавна политика по планиране и разпределяне на радиочестотния спектър.

(2) Изготвеният проект по ал. 1 заедно с мотивите се публикуват на страницата на Министерство на транспорта и съобщенията в интернет и в Портала за обществени консултации, за срок не по-кратък от 30 дни, в който заинтересованите лица могат да представят писмени становища по него.

(3) След изтичане на срока по ал. 2, Съветът проучва постъпилите становища и отразява приетите предложения. На страницата на Министерство на транспорта и съобщенията в интернет се публикуват постъпилите становища, приетите предложения, местата и текстовете, чрез които са отразени приетите предложения, и мотивите за неприетите.

(4) Съветът, след проведеното обществено обсъждане, предлага за приемане от Министерския съвет проекта на държавна политика по планиране и разпределяне на радиочестотния спектър.

(5) Съветът осъществява провеждането на държавната политика по планиране и разпределяне на радиочестотния спектър.

**Чл. 3.** (1) Съветът периодично, най-малко веднъж на две години, актуализира Националния план за разпределение на радиочестотния спектър и го предлага за приемане от Министерския съвет.

(2) Съветът изготвя проект на Националния план за разпределение на радиочестотния спектър в съответствие с чл. 11 от Закона за електронните съобщения. Проектът се публикува на страницата на Министерство на транспорта и съобщенията в интернет и в Портала за обществени консултации.

(3) Националният план за разпределение на радиочестотния спектър е публичен.

(4) Съветът приема годишна работна програма с основните приоритети в дейността му, която се публикува на страницата на Министерство на транспорта и съобщенията в интернет и в Портала за консултативни съвети.

**Чл. 4.** (1) Конкретното разпределение на радиочестотния спектър на радиочестоти и радиочестотни ленти, предвидени за съвместно ползване за граждански нужди и за нуждите на държавните органи и служби, свързани с националната сигурност, се извършва от Съвета между заинтересованите държавни органи и служби при спазване на изискванията на Закона за защита на класифицираната информация.

(2) При непостигане на съгласие Съветът разглежда въпроса на първото предстоящо заседание след постъпването му и предлага на Министерския съвет да приеме решение.

(3) В предложението до Министерския съвет, Съветът изразява мотивирано становище и предлага възможни решения.

**Чл. 5.** (1) Съветът приема решение по въпросите, свързани с електромагнитната съвместимост, възникнали между ползватели на радиочестотен спектър.

(2) В случаите по ал. 1 и при несъгласие между членовете му Съветът в 30-дневен срок от разглеждането на въпроса на свое заседание предлага на Министерския съвет да приеме решение. В предложението до Министерския съвет, Съветът изразява мотивирано становище и предлага обосновка на възможните решения.

**Чл. 6.** (1) Съветът разглежда искания за ползване за краткосрочни събития на конкретни радиочестоти и радиочестотни ленти чрез радиосъоръжения с посочени технически параметри, срок и място за ползване на територията на Република България от:

1. чужди държави и международни организации на основата на взаимност, както и от международни организации, когато това произтича от поетите от Република България международни задължения;

2. държавни органи и служби от националната сигурност.

(2) Искането по ал. 1 се подава в Съвета по образци, съгласно приложението, които съдържат необходимите технически параметри на радиосъоръженията.

(3) Председателят на Съвета отправя писмени запитвания, включително и по електронен път, до заинтересуваните държавни органи и служби за съгласуване на исканите радиочестоти и радиочестотни ленти.

(4) Заинтересованите държавни органи и служби се произнасят в най-кратък срок, но не повече от 10 дни от получаване на запитването.

(5) След извършване на технически анализ, съответното ведомството изпраща отговор по електронен път, включително и такъв подписан с квалифициран електронен подпис по смисъла на Регламент (ЕС) № 910/2014 на Европейския Парламент и на Съвета от 23 юли 2014 година относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (OB, L 257/73 от 28 август 2014 г.), до организационния секретар и копие до председателя на Съвета за съгласуването или невъзможността от съгласуване на желания радиочестотен спектър.

(6) В случай на определяне на конкретен радиочестотен спектър от ресурса на националната сигурност, отговорът се изпраща при спазване на изискванията на Закона за защита на класифицираната информация.

(7) Председателят на Съвета изпраща писмен отговор в 14-дневен срок за съгласуване на искането, определяне на честотен спектър или отказ от съгласуване на честотен спектър. Копие от отговора се изпраща до представителите на Министерството на вътрешните работи, Националната служба за охрана и Държавна агенция „Национална сигурност“, а при необходимост – и до Министерството на отбраната и Комисията за регулиране на съобщенията.

(8) Съветът приема решение за ползването на радиочестоти и радиочестотни ленти от спектъра, определен за националната сигурност за радиосъоръжения на чужди съседни държави, за целите на трансграничния контрол и сътрудничество на основата на взаимност, когато това произтича от поетите от Република България международни задължения.

(9) Разрешаването за ползване на радиочестоти и радиочестотни ленти от държавите членки на НАТО при провеждане на съвместни учения и операции на територията на Република България, когато тези радиочестоти и радиочестотни ленти са определени в Националния план за разпределение на радиочестотния спектър за нуждите на Министерството на отбраната, се извършва от министъра на отбраната. За разрешените за ползване радиочестоти и радиочестотни ленти се уведомява Държавна агенция „Национална сигурност”.

**Раздел трети**

**Състав**

**Чл. 7.** (1) Съветът се състои от председател, членове и организационен секретар.

(2) Съветът се ръководи от председател. Председател на Съвета е министърът на транспорта и съобщенията или оправомощено от него лице.

(3) Членове на Съвета са представители на Министерство на транспорта и съобщенията, Министерството на отбраната, Министерството на вътрешните работи, Министерството на икономиката и индустрията, Министерство на иновациите и растежа, Държавна агенция „Национална сигурност“, Комисията за регулиране на съобщенията, Националната служба за охрана, Държавна агенция „Разузнаване“ и Държавна агенция „Технически операции“.

(4) Държавните органи и служби по ал. 3 определят своите представители и осигуряват участието им в работата на Съвета. Представителят на съответния орган и служба, а при повече от един представители – поне един от тях, е лице, получило разрешение за достъп до класифицирана информация с ниво на достъп секретно.

(5) Като представители на Министерство на транспорта и съобщенията се включват и служители, определени от главния директор на Главна дирекция „Гражданска въздухоплавателна администрация“ и изпълнителния директор на Изпълнителна агенция „Морска администрация“.

 (6) Поименният състав на Съвета се определя със заповед на министъра на транспорта и съобщенията.

 (7) За участие в заседанията по решение на Съвета могат да бъдат допуснати и допълнителни експерти, имащи отношение към разглежданите въпроси.

(8) За подпомагане работата на Съвета при изпълнение на функциите му към него може да се създават работни групи.

**Чл. 8.** (1) Административното и информационното обслужване на Съвета се извършва от администрацията на Министерство на транспорта и съобщенията.

(2) Председателят на Съвета определя служител на Министерството на транспорта и съобщенията за организационен секретар на Съвета.

**Чл. 9.** Председателят на Съвета:

1. организира дейността на Съвета;

2. представлява Съвета;

3. ръководи заседанията на Съвета;

4. контролира изпълнението на решенията на Съвета.

**Чл. 10. (1)** Председателят свиква заседанията на Съвета най-малко веднъж на 3 месеца.

(2) Извънредни заседания могат да се свикват по искане най-малко на два от държавните органи и служби, представени в Съвета или по искане на председателя.

(3) При отсъствие на председателя заседанията на Съвета се ръководят от определен от председателя член на Съвета.

**Чл. 11.** Организационният секретар на Съвета:

 1. подготвя заседанията на Съвета;

 2. организира воденето на протокол, съхраняването на архива, включително копия на кореспонденцията по електронна поща;

 3. координира дейността по съгласуване становищата на отделни държавни органи и служби;

 4. организира подготовката на проекти на решения, които представя на Съвета;

 5. осигурява материали и техническо оборудване и обслужване за провеждането на заседанията на Съвета.

**Раздел четвърти**

**Организация на работа**

**Чл. 12.** (1) Заседанията на Съвета са редовни и извънредни.

(2) Редовните заседания се провеждат не по-малко от четири пъти годишно.

(3) По предложение на председателя съветът може да провежда заседания и дистанционно.

(4) Заседанията на Съвета са закрити.

**Чл. 13.** (1) Заседанията на Съвета са редовни, ако на тях присъстват най-малко половината от членовете му, в това число задължително по един член - представител на Министерство на транспорта и съобщенията, Министерството на отбраната, Министерството на вътрешните работи, Комисията за регулиране на съобщенията и Държавна агенция „Национална сигурност“.

(2) В двуседмичен срок преди заседанието на Съвета представителите на държавните органи и служби се уведомяват писмено за часа, датата, мястото и дневния ред на заседанието.

(3) В случаите по чл. 10, ал. 2 представителите на държавните органи и служби се уведомяват писмено за часа, датата, мястото и дневния ред на заседанието в едноседмичен срок преди заседанието.

**Чл. 14.** (1) Съветът приема решения с явно гласуване и с мнозинство повече от половината от гласовете на присъстващите членове на Съвета.

(2) Всеки държавен орган или служба по чл. 7, ал. 3 и ал. 5 има право на един глас, независимо от броя на неговите представители.

(3) При гласуването председателят има право на отделен глас.

**Раздел пети**

**Протокол и архив**

**Чл. 15.** (1) Организационният секретар на Съвета изготвя протокол в срок до 10 работни дни след провеждане на заседанието, в който се отразяват взетите решения. Към протокола се прилагат документите, разгледани на заседанието. Протокол се изготвя и в случаите на заседание, проведено дистанционно.

 (2) Протоколът по ал. 1 включва:

 1. участниците в заседанието;

 2. кратко описание на разглежданите от Съвета въпроси, изразените становища и предложения на участниците в заседанието;

 3. взетите решения, сроковете и отговорните институции за изпълнение на решенията;

 4. начина на гласуване на всеки държавен орган и служба – член на Съвета за съответното решение.

 (3) Протоколът се съгласува по електронен път с участвалите в заседанието членове на Съвета. Съгласуваният протокол се подписва от председателя и организационния секретар и се изпраща до всички членове на Съвета.

 **Чл. 16.** Съветът по националния радиочестотен спектър представя годишен доклад за дейността си пред Министерския съвет, който се публикува на страницата на Министерство на транспорта и съобщенията в интернет и в Портала за консултативни съвети.

**Заключителна разпоредба**

**Параграф единствен.** Правилникът се приема на основание чл. 10, ал. 3 от Закона за електронните съобщения.

**Приложение към чл. 6 ал. 2:** Образци на искания за ползване за краткосрочни събития на конкретни радиочестоти и радиочестотни ленти чрез радиосъоръжения с посочени технически параметри, срок и място за ползване на територията на Република България

**1. МРЕЖА ОТ НЕПОДВИЖНА РАДИОСЛУЖБА ОТ ВИДА „ТОЧКА КЪМ ТОЧКА“**

**НАЧАЛНА ДАТА НА ИЗПОЛЗВАНЕ НА РАДИОЧЕСТОТНИЯ СПЕКТЪР - …………..**

**КРАЙНА ДАТА НА ИЗПОЛЗВАНЕ НА РАДИОЧЕСТОТНИЯ СПЕКТЪР - …………..**

**ДАТА, НА КОЯТО Е НЕОБХОДИМО ДА СЕ ПОЛУЧИ РАЗРЕШЕНИЕТО - …………**

**ЛИЦЕ ЗА КОНТАКТ – Име, телефон, e-mail**

**TЕХНИЧЕСКИ ПАРАМЕТРИ НА ЕЛЕКТРОННАТА СЪОБЩИТЕЛНА МРЕЖА**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Идент. № научастъка** | **Разстояние, km** | **Широчина на честотната лента, MHz**  | **Азимут на излъчване, deg** | **Име на РР станция А** | **Адрес**  | **Географска дължина** | **Географска ширина** | **Надморска височина на станцията, m** | **Височина на антената над кота терен, m** | **Коефициент на усилване на антената, dBi** | **Изходна мощност на предавателя, dBm** | **Заявена носеща честота при предаване, MHz** | **Поляризация(V или H) на РР станция А** | **Име на РР станция Б** | **Адрес** | **Географска дължина** | **Географска ширина** | **Надморска височинана станцията, m** | **Височина на антенатанад кота терен, m** | **Коефициент на усилване на антената, dBi** | **Изходна мощностна предавателя, dBm** | **Заявена носеща честота при предаване, MHz** | **Поляризация (V или H) на РР станция Б** | **Вид модулация** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** | **22** | **23** | **24** | **25** |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**Забележка:**

Колона 2 – два знака след десетичния разделител

Колона 3 – два знака след десетичния разделител

Колона 4 – един знак след десетичния разделител

Колона 6 и колона 16 – адрес: село/град, област, местност, улица….

Колона 7 и колона 17 – градуси (Е) минути\_секунди. един знак на десетите след секундите (напр. 24Е34 05.3)

Колона 8 и колона 18 – градуси (N) минути\_секунди. един знак на десетите след секундите (напр. 43N34 15.3)

Колона 9 и колона 19 – цяло число

Колона 10 и колона 20 – височина на окачване на основната антена А над кота терен, цяло число

Колона 11 и колона 21 – един знак след десетичния разделител

Колона 12 и колона 22 – един знак след десетичния разделител

Колона 13 и колона 23 – желан честотен обхват (напр. 5.9 – 6.4 GHz) или честота с размер два знака след десетичния разделител

Колона 14 и колона 24 – попълва съответно V или H, друга

Колона 25 – 16 QAM, 64 QAM, 128 QAM, друга.

**2. МРЕЖИ ОТ ПОДВИЖНА РАДИОСЛУЖБА ВЪВ VHF и UHF ОБХВАТИ**

**НАЧАЛНА ДАТА НА ИЗПОЛЗВАНЕ НА РАДИОЧЕСТОТНИЯ СПЕКТЪР - …………..**

**КРАЙНА ДАТА НА ИЗПОЛЗВАНЕ НА РАДИОЧЕСТОТНИЯ СПЕКТЪР - …………..**

**ДАТА, НА КОЯТО Е НЕОБХОДИМО ДА СЕ ПОЛУЧИ РАЗРЕШЕНИЕТО - …………**

**ЛИЦЕ ЗА КОНТАКТ – Име, телефон, e-mail**

**ТЕХНИЧЕСКИ ХАРАКТЕРИСТИКИ НА ЕЛЕКТРОННАТА СЪОБЩИТЕЛНА МРЕЖА ОТ ПОДВИЖНА РАДИОСЛУЖБА**

|  |  |  |  |  |  |  |  |
| --- | --- | --- | --- | --- | --- | --- | --- |
| **№ на радио-мрежата** | **Честотен обхват****(50 MHz/60 MHz/80 MHz/118-137 MHz/160 MHz/380-400 MHz/****420 MHz/460 MHz)** | **Заявена носеща честота****(Предаване/Приемане-ft/fr)\*** **[MHz]** | **Ширина на канала****[kHz]** | **Режим на работа****(С-Симплексен/Д-Дуплексен)** | **Териториален обхват/зона на обслужване****(национален, град, област, местност или маршрут на придвижване)** | **Изходна мощност на подвижни (возими/носими) станции [W]** | **За Базови станции или Ретранслатори** |
| **Изходна мощност на станцията****(БС – базова/Р – ретран-слаторна) [W]** | **Географски координати****(ГГ˚N MM’СС’’ /****ГГ˚E MM’СС’’),****Адрес или друга подходяща информация** | **Надморска височина на кота терен****[m]** | **Височина на антената над кота терен****[m]** | **Вид на антената****(насочена/ненасочена)** | **Усилване на антената****[dBd]** | **Азимут на максимално излъчване (само за насочени антени) [deg]** |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

***\* В случай, че няма посочена конкретна/и честота/и в колоната се въвежда информация за желан брой честоти.***

**Забележка:** При мрежа, състояща се само от подвижни станции се попълват колони 1-7.

**3. радиолокационна СТАНЦИЯ**

**НАЧАЛНА ДАТА НА ИЗПОЛЗВАНЕ НА РАДИОЧЕСТОТНИЯ СПЕКТЪР - …………..**

**КРАЙНА ДАТА НА ИЗПОЛЗВАНЕ НА РАДИОЧЕСТОТНИЯ СПЕКТЪР - …………..**

**ДАТА, НА КОЯТО Е НЕОБХОДИМО ДА СЕ ПОЛУЧИ РАЗРЕШЕНИЕТО - …………**

**ЛИЦЕ ЗА КОНТАКТ – Име, телефон, e-mail**

**TЕХНИЧЕСКИ ПАРАМЕТРИ**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Позиция №** | **Име на радар** | **Адрес**  | **Географска дължина** | **Географска ширина** | **Надморска височина на кота терен, m** | **Височина на антената над кота терен, m** | **Носеща честота при предаване, MHz** | **Широчина на честотоната лента, MHz** | **Данни за предавателя** | **Данни за антената система** | **Скорост на въртене на въртящия механизъм на радара, rpm** | **Общи загуби във фидерния тракт, dB** | **Поляризация (H/V)** | **Забележка** |
| **тип на импулса** | **Продължителност на импулса, us**  | **Период на повторение на импулса, us** | **Средна стойност на мощността на импулса, W**  | **Максимална мощност на изхода на предавателя, W** | **Дължина на антената, m** | **Коефициент на усилване на антената, dBi** | **Диаграма на насочено действие в хоризонталната/ вертикалната равнина на ниво - 3 dB, grad** |
|  |  |  |  |  |  |  |  |  |  |  |  |  |  |  |  |  |  |  |  |  |

**4. МРЕЖА ОТ СПЪТНИКОВИ РАДИОСЛУЖБИ**



**5. ДРУГИ МРЕЖИ**

**НАЧАЛНА ДАТА НА ИЗПОЛЗВАНЕ НА РАДИОЧЕСТОТНИЯ СПЕКТЪР - …………..**

**КРАЙНА ДАТА НА ИЗПОЛЗВАНЕ НА РАДИОЧЕСТОТНИЯ СПЕКТЪР - …………..**

**ЛИЦЕ ЗА КОНТАКТ – Име, телефон, e-mail**

**ТЕХНИЧЕСКИ ХАРАКТЕРИСТИКИ НА ЕЛЕКТРОННАТА СЪОБЩИТЕЛНА МРЕЖА**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Заявена/разрешена радиочестота(и) и/или радиочестотна/и лента/и | начална и крайна дата на използване на честотите | местоположение на предавателя / географски координати | местоположение на приемника / географски координати | ширина на честотната лента | мощност на предавателя | коефициент на усилване на прд/прм антени | честотен диапазон / честотна стъпка | вид на канала | дата за получаване на отговор на заявката | нaименование на предавателя | надморска височина на предавателя/ височина на предавателната антената | далечина на свръзката | нaименование на приемника | надморска височина на приемника/ височина на приемната антената | честотно отстояние | лице за контакт |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |

***Пояснения за попълване на таблицата по колони:***

1. Посочва се броят честоти, определена честота(и) или честотна лента в даден честотен диапазон, като след нея добавете буква с която да поясните за какво се използва:

Е - Единична честота;

Д - Честотна двойка;

Л - Честотна лента.

*Пример: 12 честоти в диапазон 2-30 MHz/Е;*

*3110.5, 3210.5 MHz/Д;*

*31.00-31.20 MHz/Л в диапазон 30-88MHz*

1. Посочва се периодът на използване с начална и крайна дата.

*Пример: от 21.10.2021 г. до 31.10.2021 г.*

1. Посочват се точните координата, населено място или местност.

*Пример: 42°08′42"N / 24°44′42″ E, Пловдив*

1. Посочват се точните координата и населено място.

В случаите когато местоположението съвпада с местоположението на предавателя се изписва „Като в т. 3“

1. Посочва се широчината на честотния канал.

*Пример: 3K00; 16K00; 1М00 и др.*

1. Посочва се мощността на предавателя, съгласно техническата документация.

*Пример: 5 W;*

1. Посочва се коефициентът на усилване на антените, съгласно техническата документация.

*Пример: 41,0 dBi;*

1. Посочва се честотният диапазон в който трябва да бъде определен честотният ресурс по т. 1 и честотната стъпка за настройване на радиооборудването, съгласно техническата документация.

*Пример: 30-88 MHz/25K0; 2-30 MHz/100H0*

1. Посочва се видът на честотния канал.

*Пример: S - симплекс; D - дуплекс или др.*

1. Посочва се точната дата до която заявителят желае да получи отговор на заявката, съобразена с т. 2.

*Пример:16.10.2021 г.*

1. Посочва се името на предавателната радиостанция.

*Пример: Harris - RF-5800M –HH*

1. Посочва се надморската височина на местоположението на предавателя в „метри” и височината на антената с общата височина с мачтата или кулата (ако е поставена на такава) в „метри” над земята.

*Пример: 125/15*

1. Посочва се разстоянието между предавателната и приемната станция в „километри”.

Пример: 25

1. Посочва се името на приемната радиостанция.

*Пример: Harris - RF-5800M –HH*

1. Посочва се надморската височина на местоположението на предавателя в „метри” и височината на антената с общата височина с мачтата или кулата (ако е поставена на такава) в „метри” над земята.

*Пример: 55/10*

1. Посочва се в MHz необходимото честотно разделение (отстояние) между различните радиоизлъчващи средства, работещи на едно място. При изготвяне на заявка за честоти необходими за радиорелейни станции се посочва минимално допустимото дуплексно честотно отстояние и честотна стъпка в MHz, като използвате съкращението TX за предавателя и RX за приемника, разделени от „/”.

*Пример: 2.0 MHz*

*TX/RX 50 MHz, TX/TX 5 MHz*

1. Посочват се името, телефон и адрес от електронна поща на лицето за контакт от структурата заявител.

*Пример: Иван Иванов Иванов*

*Телефон: 02-XXXXXXХ*

*E-mail: ХХХХХХХХХХ*